**A. POSTOPEK PRIPRAVE DRŽAVNEGA PROSTORSKEGA NAČRTA**

**POBUDA ZA DRŽAVNO PROSTORSKO NAČRTOVANJE**

SMERNICE,

JAVNOST

ANALIZA SMERNIC IN SKLEP VLADE O IZVEDBI DRŽAVNEGA PROSTORSKEGA NAČRTOVANJA

ŠTUDIJA VARIANT IN PREDLOG NAJUSTREZNEJŠE VARIANTE (z OSNUTKOM UREDBE) (+ OKOLJSKO POROČILO)

JAVNA OBJAVA, ODZIV JAVNOSTI IN NUP, USKLAJEVANJE INTERESOV

MNENJA

DOPOLNITEV PREDLOGA NAJUSTREZNEJŠE VARIANTE (+ OP) IN NJEN IZBOR

UREDBA

POBUDA ZA PRIPRAVO DOKUMENTACIJE (+ PVO)

POGOJI

ANALIZA IN SKLEP O PRIPRAVI DOKUMENT. (+ PVO)

PRIPRAVA DOKUMENTACIJE

VLOGA ZA IZDAJO CELOVITEGA DOVOLJENJA (Z DOKUMENTACIJO)

MNENJA

SEZNANITEV JAVNOSTI IN STRANK Z VLOGO

TER OSNUTEK CELOVITEGA DOVOLJENJA IN VAROVANEGA OBMOČJA

JAVNOST

DOPOLNITEV DOKUMENTACIJE TER PREDLOG CELOVITEGA DOVOLJENJA IN VAROVANEGA OBMOČJA

MNENJA

IZDAJA CELOVITEGA DOVOLJENJA IN DOLOČITEV VAROVANEGA OBMOČJA

ODLOČBA + UREDBA

**B. CILJI IN NAMEN DRŽAVNEGA PROSTORSKEGA NAČRTA**

Predmet pobude za pripravo državnega prostorskega načrta (v nadaljnjem besedilu: DPN) je prenova daljnovoda (v nadaljnjem besedilu: DV) 110 kV Divača–Koper I s prehodom na 2 × 110 kV v dolžini ca. 30 km. Z DPN bo zagotovljena umestitev teh ureditev v prostor. Območje prostorske ureditve, ki je predmet te pobude, se nahaja na območju občin Divača, Sežana, Hrpelje-Kozina in Mestne občine Koper. Državno prostorsko načrtovanje poteka v obliki združenega postopka načrtovanja in dovoljevanja (Zakona o urejanju prostora, Uradni list RS, št. 61/17: 78. člen.

Cilj načrtovane prenove DV 110 kV Divača–Koper I s prehodom na 2 × 110 kV je nadgradnja obstoječega enosistemskega v dvosistemski daljnovod z namenom zagotoviti dolgoročno zanesljivost napajanja oziroma večjo zanesljivost obratovanja celotnega obalnega dela Primorske.

**C. OPIS PROSTORSKE UREDITVE**

Začetno točko elektroenergetskega voda predstavlja obstoječa razdelilna transformatorska postaja (v nadaljnjem besedilu: RTP 400/220/110 kV Divača, končno točko pa obstoječa RTP 110/20 kV Koper. V sklopu predmetnega projekta bo treba predvideti razplet daljnovodov pred RTP Divača in RTP Koper. V odvisnosti od izbrane variante in načina vključitve v RTP Koper (nadzemno/podzemno) se predvideva tudi preureditev/pokablitev dela obstoječega DV 110 kV Koper-Buje. RTP 35/20 kV Hrpelje se z izgradnjo novega 110 kV stikališča vzanka v predmetni 110 kV DV. V ta namen je določeno širše območje pobude. V sklopu izgradnje drugega tira predvidene nove železniške proge Divača – Koper je predvidena izgradnja elektro napajalne postaje (ENP) Črni Kal, ki se na predmetni DV priključi s kabelskim vzankanjem. Nadzemni del voda se opremi s 6 vodniki 243-AL1/39-A20SA, ki se preko izolatorskih verig sestavljenih iz kompozitnih izolatorjev obesijo na jeklene palične konstrukcije – dvosistemske stebre z obliko glave »sod«. Na konice stebrov se montira zaščitna vrv z optičnimi vlakni, OPGW kablom. V primeru podzemne izvedbe je treba upoštevati prenosno moč nadzemnega dela daljnovoda. Predvidi se uporaba enofaznih kablov z izolacijo iz omrežnega polietilena. Širino varovalnega pasu nadzemnega voda predstavlja pas 30 m in zavzema prostor 15 m levo in desno od osi daljnovoda, širina varovalnega pasu podzemnega voda znaša 3 m na vsako stran od osi poteka kablovoda, pri čemer je kablovod mišljen kot enosistemski vod. Za zemljišča v varovalnem pasu nadzemnega voda velja, da se njihova namenska raba ne spreminja, upošteva pa se pogoje omejene rabe. Enako velja na zemljiščih s podzemnim vodom, kjer je raba prostora omejena na dejavnosti, ki ne motijo obratovanja in vzdrževanja podzemnega voda. Celotna trasa predvidenega DV 2 × 110 kV Divača-Koper je razdeljena na posamezne odseke, ki omogočajo lažjo preglednost pri obdelavi posameznih variant. Obravnavane variante so opredeljene kot možni koridorji, znotraj katerih naj bi se umestila trasa elektroenergetskega voda. Vse variante se v največji možni meri izogibajo poselitvi ter območjem varstva narave, kulturne dediščine in drugim območjem z omejitvami za umeščanje elektroenergetskega voda v prostor.

Kratka predstavitev variant:

**ODSEK (0) PO OBSTOJEČI TRASI**

* **Varianta 0** (dolžine ca. 19,0 km) predstavlja obstoječi nadzemni potek DV 110 kV Divača - Koper I med RTP Divača in SM56. Od SM56 do SM70 sta možni dve varianti poteka (HK1 in HK2). Med SM70 in 94 varianta 0 predstavlja obstoječi nadzemni potek DV 110 kV Divača - Koper I. Od SM94 do SM96 sta možni dve varianti poteka trase (RI1 in RI2). Med SM96 in 97 pa predstavlja obstoječi nadzemni potek DV 110 kV Divača - Koper I.

**ODSEK HRPELJE – KOZINA**

* **Varianta HK1** (dolžine ca. 3,5 km) predstavlja obstoječi nadzemni potek DV 110 kV Divača - Koper I med SM56 in SM70.
* **Varianta HK2** (dolžine ca. 4,0 km) predstavlja nadzemni potek med SM56 in SM70.

**ODSEK RIŽANA**

* **Varianta RI1** (dolžine ca. 0,7 km) predstavlja obstoječi nadzemni potek DV 110 kV Divača - Koper 1 med SM94 in SM96
* **Varianta RI2** (dolžine ca. 0,7 km) predstavlja nadzemni potek med SM94 in SM96.

**ODSEK KOPER**

* **Varianta KP1** (dolžine ca. 9,0 km) poteka od obstoječega SM97 do RTP Koper. V prvem delu predstavlja nadzemni potek med SM97 in SM104. Od SM104 do RTP Koper predstavlja podzemni potek.
* **Varianta KP2** poteka od obstoječega SM97 do RTP Koper. V prvem delu predstavlja nadzemni potek med SM97 in SM104. od SM104 mimo zaselka Cesta na Rižano do naselja Prade (SM110) predstavlja podzemni potek. Med obstoječima SM110 in SM113 sta možna dva poteka, ki ločita varianto KP2 na dve podvarianti (KP 2A in KP 2B). Od naselja Prade (pri SM113) do RTP Koper pa predstavlja nadzemni potek po trasi obstoječega daljnovoda.
* ***Varianta KP 2A*** (dolžine ca. 8,5 km) predstavlja podzemni potek ob južnem robu naselja Prade med obstoječima SM110 in SM113.
* ***Varianta KP 2B*** (dolžine ca. 8,6 m) predstavlja podzemni potek južno od naselja Prade med obstoječima SM110 in SM113.
* **Varianta KP3** (dolžine ca. 8,2 km) poteka od obstoječega SM96 do RTP Koper. V prvem delu v dolžini ca. 1,8 km predstavlja nadzemni potek med SM96 in vzhodnim robom razpršene poselitve naselja Čežarji. Na območju naselja Čežarji v dolžini ca. 0,6 km predstavlja podzemni potek. Od Čežarjev do SM119 na obstoječi trasi v dolžini ca. 4,8 km predstavlja nadzemni potek. Od SM119 do RTP Koper pa predstavlja nadzemni potek po trasi obstoječega daljnovoda.
* **Varianta KP4** (dolžina upoštevajoč kombinacije podvariant KP 4A, KP 4B, KP 4C, KP 4D in KP 4E znaša od ca. 8,8 do 10,8 km) poteka od obstoječega SM96 do RTP Koper. V prvem delu med SM96 in vzhodnim robom razpršene poselitve naselja Čežarji v dolžini ca. 1,8 km predstavlja nadzemni potek. Na območju naselja Čežarji v dolžini ca. 0,6 km predstavlja podzemni potek. Od Čežarjev do zaselka Potok pa v dolžini ca. 1,5 km predstavlja nadzemni potek. Od zaselka Potok do naselja Vanganel sta dva možna poteka trase (KP 4A – nadzemni potek, KP 4B – podzemni potek). Od Vanganela po dolinskem dnu severno od Badaševice varianta KP4 predstavlja podzemni potek v dolžini ca. 0,2 km, od koder potekajo 3 podvariante do RTP Koper (KP 4C, KP 4D in KP 4E). Varianta KP 4 pred vstopom v RTP v dolžini ca. 550 m predstavlja nadzemni ali podzemni potek po trasi obstoječega daljnovoda od SM121 do RTP Koper.
* ***Varianta KP 4A*** predstavlja nadzemni potek od zaselka Potok do naselja Vanganel.
* ***Varianta KP 4B*** predstavlja podzemni potek od zaselka Potok do naselja Vanganel.
* ***Varianta KP 4C*** predstavlja podzemni potek od Vanganela do razpetine SM119 - SM120 na obstoječi trasi.
* ***Varianta KP 4D*** predstavlja podzemni potek od Vanganela do SM121.
* ***Varianta KP 4E*** predstavlja podzemni potek od Vanganela do Partizanske ul. v Kopru (SM121).

**D. NAMEN POBUDE**

Namen pobude za pripravo DPN je na osnovi analize javno razpoložljivih podatkov in strokovnih podlag prikazati predlog izvedljivih variant z opredelitvijo njihovega območja. Pobuda je osnovni prostorski dokument za obravnavo prostorske ureditve v fazi odločanja o pripravi načrta. Pripravljavec jo posreduje državnim in lokalnim nosilcem urejanja prostora, da podajo smernice in pristojnemu ministrstvu, da odloči o potrebnosti izvedbe postopka celovite presoje vplivov na okolje. Pobudo hkrati javno objavi v prostorskem informacijskem sistemu, javnost pa ima možnost v 30 dneh od objave pobude nanjo dati predloge in pripombe. Podane smernice bodo analizirane skupaj s pridobljenimi podatki in predlogi javnosti, na tej podlagi pa bodo izoblikovane usmeritve za nadaljnje načrtovanje. Pripravljen bo sklep, s katerim se dovoli izvedbo postopka državnega prostorskega načrtovanja, ki ga sprejme Vlada RS. V nadaljnjem postopku priprave DPN bo izdelana študija variant z utemeljitvijo najustreznejše rešitve, ki bo v nadaljevanju postopka obravnavana v samem DPN.

|  |  |
| --- | --- |
| Pripravljavec: | **MINISTRSTVO ZA OKOLJE IN PROSTOR, Direktorat za prostor, graditev in stanovanja** |
| Pobudnik: | **MINISTRSTVO ZA INFRASTRUKTURO**  **Direktorat za energijo** |
| Naročnik,  investitor in upravljavec: | **ELES d.o.o.** |
| Izdelovalci: | **EIMV**  **IGEA d.o.o.**  **LUZ d.d.** |

**državni prostorski načrt**

**za**

**ZA DV 110 KV DIVAČA – KOPER I S PREHODOM NA 2 × 110 KV**

**- POBUDa -**

**povzetek za javnost**

Kartografska podlaga: DOF050

Datum: april 2021